**Ջիլլիան Սյուզանա «Ջիլլ» Վագներ** (անգլ.՝ Jillian Suzanne "Jill" Wagner, հունվարի 13, 1979(1979-01-13), Ունիստոն-Սեյլեմ, Հյուսիսային Կարոլինա, ԱՄՆ), ամերիկացի մոդել, դերասանուհի և հեռուստատեսային շոուի համահաղորդավար։

Կենսագրություն
--------------

Վագները ծնվել է Հյուսիսային Կարոլինայի Ուինսթոն Սեյլեմ քաղաքում։ Նրան դաստիարակել են հայրը՝ Դևիդ Ուոգները, որը ամերիկացի ծովային հետևակային է, և տատը։ Ջիլլը սովորել է Ուոլբուրգի (Հյուսիսային Կարոլինա) *Ledford Senior High School*-ում։ 2001 թվականին բիզնես կառավարման ոլորտում բակալավրի աստիճանով ավարտել է *Հյուսիսային Կարոլինա նահանգի համալսարանը*։

Կարիերա
-------

Ուսումն ավարտելուց հետո Վագները տեղափոխվել է Կալիֆոռնիա և սկսել մոդելի կարիերան։ 2003 թվականին անցել է *MTV*-ի *Punk’d* նախագծի քասթինգը, մասնակցել է մեկ տասնյակից ավելի սկետչերի։ Դրանից հետո նկարահանվել է «Stuff» ամերիկյան ամսագրի համար։ Վագները «Maxim» ամերիկյան ամսագրի *Hot 100 Women of 2004* ցանկում զբաղեցրել է 90-րդ հորիզոնականը։

2006 թվականին Ջիլը կեցվածք է ընդունել «FHM» ամսագրի ամերիկյան հրատարակչության համար։ *Spike TV* ալիքի «Բլեյդ» հեռուստասերիալում խաղացել է գլխավոր դերերից մեկը (Քրիսթա Սթար), ինչպես նաև նկարահանվել է մի շարք այլ սերիալներում՝ ներառյալ «Հնգյակ»-ը և «Ոսկորներ»-ը։

2005-2011 թվականներին նկարահանվել է *Lincoln Mercury* ավտոմեքենայի հեռուստատեսային գովազդում, ինչպես նաև հայտնի է դարձել որպես *The Mercury Girl*:

2005 թվականին «Հունիսյան բզեզ» ֆիլմում խաղացել է Միլիսենտի ոչ մեծ դերը, իսկ 2008 թվականին «Փուշ» սարսափ ֆիլմում ստացել է գլխավոր դերերից մեկը (Պոլի Ուոթ)։ Նույն թվականին Ջիլլը դարձել է *ABC* ալիքի «Ամբողջական ոչնչացում» շոուի համահաղորդավարը։

2011 թվականի ապրիլին Վագները հայտնել է, որ պատրաստվում է լքել *Wipeout*-ը, որպեսզի կենտրոնանա դերասանական կարիերայի վրա։ Նրան փոխարինել է Վանեսա Լաշեն։ 2011 թվականին Ջիլլը եղել է «Պահեստի ներսում» հեռուստաշոուի համահաղորդավար։

2011 թվականի հունիսին Վագները նկարահանվել է *MTV*-ի դեռահասների համար «Պատանի գայլը» սերիալում։ 2013-2014 թվականներին վերադարձել է «Պատանի գայլը» սերիալի 3-րդ և 4-րդ եթերաշրջաններին։

2013 թվականի ամռանը Վագները վերադարձել է *Wipeout*՝ համաձայնելով մասնակցել հեռուստախաղի 6-րդ եթերաշրջանի նկարահանումներին։ Նույն թվականին Ջիլլը նկարահանվել է Youtube-ի «Առասպելական շոու»-ի 3-րդ էպիզոդում։

2014 թվականի գարնանը Վագները մասնակցել է *Wipeout* հեռուստախաղի 7-րդ եթերաշրջանի նկարահանումներին։ 2014 թվականի մայիսին «Maxim» ամսագրի *Hot 100 Women* ցանկում զբաղեցրել է 74-րդ հորիզոնականը։

Անձնական կյանք
--------------

2017 թվականի ապրիլի 8-ից Վագներն ամուսնացած է պրոֆեսիոնալ հոկեյիստ Դևիդ Լեմանովիչի հետ։ Զույգն ունի աղջիկ՝ Արմի Գրեյ Լեմանովիչը (ծնվ. 2020 թվականի ապրիլի 17-ին)։

Ֆիլմագրություն
--------------

| Տարի |  | Անվանում | Բնօրինակ անվանում | Դեր |
| --- | --- | --- | --- | --- |
| 2004 | ս | Մոնկ | *Monk* | Կրիստալ |
| 2004 | ս | Բժիշկ Վեգաս | *Dr. Vegas* | Ռոքսան |
| 2004 | ս | Հնգյակ | *Quintuplets* | Կեմի |
| 2005 | ֆ | Հունիսյան բզեզ | *Junebug* | Միլիսենտ |
| 2006 | ս | Բլեյդ | *Blade: The Series* | Քրիսթա Սթար |
| 2007-2008 | ս | Աստղային դարպասներ։ Ատլանտիդա | *Stargate: Atlantis* | Լարին |
| 2008 | ս | Ոսկորներ | *Bones* | Հոլի Մարկուել |
| 2008 | ֆ | Փուշ | *Splinter* | Պոլի Ուոթ |
| 2014 | ֆ | Պատվի ճանապարհ | *Road to Paloma* | Սենդի |
| 2015 | հֆ | Աշնանային երազներ | *Autumn Dreams* | Անաբել Հենկոկ |
| 2011-2017 | ս | Պատանի գայլը | *Teen Wolf* | Քեյթ Արջենտ |
| 2017 | հֆ | Բերքի հարսանիք | *A Harvest Wedding* | Սառա |
| 2018 | ֆ | Վայրենի | Braven | Ստեֆանի Բրեյվեն |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. 1 2 3 4
3. ↑  Интервью с Джилл Вагнер, сериал Блэйд, на flickdirect.com Արխիվացված 2013-04-24 Wayback Machine(անգլ.)2007
4. ↑  «FreeJose.com»(անգլ.) *Maxim Magazine Hot 100 Women of 2004*
5. ↑  «"The Mercury Girl" Making Her Mark In Hollywood» (անգլերեն). movesmagazine.com. Արխիվացված է օրիգինալից 2013 թ․ հունիսի 2-ին. Վերցված է 2013 թ․ սեպտեմբերի 6-ին.
6. ↑  «Exclusive: Jill Wagner Wipes Out of ABC's Wipeout» (անգլերեն). tvguide.com. Վերցված է 2013 թ․ սեպտեմբերի 6-ին.
7. ↑  «'Wipeout' host leaving show». Entertainment Weekly. Արխիվացված 2013-03-18 Wayback Machine(անգլ.) 2011-04-12
8. ↑  The Mythical Show Episode 3
9. ↑  Hallmark Star Jill Wagner Welcomes Daughter Army Gray — Why She Wanted a 'Patriotic Name'

Արտաքին հղումներ
----------------

* Ջիլլ Վագների պաշտոնական կայք Արխիվացված 2020-08-12 Wayback Machine
* Playboy.com Интервью
* Gateship-One Интервью
* Talk-Humor հարցազրույց

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| Չափորոշչային վերահսկողություն | ISNI: 0000000472366220 · LCCN: no2018031841 · NUKAT: n2020143021 · SUDOC: 233541470 · VIAF: 2396152140026111100008 · WorldCat VIAF: 2396152140026111100008 |

 |